《题王石谷山水》
清代·陈鹏年

突兀见山山不移，云光树影摇参差。平桥跨壑几千尺，桥下水参无已时。

溪北溪南路如线，来往骑行仿佛见。谷静云深人不知，万松独锁空王殿。

别构精庐杳霭间，千盘鸟道难跻攀。有路才通避秦客，无钱得买支公山。

作此者谁石谷子，笔补造化真奇诡。坐卧十日沧洲髯，游仙只住青冥里。

作者简介：（1663—1723）清湖南湘潭人，字北溟，又字沧洲。康熙三十年进士，授浙江西安知县。历浙江西安、江南山阳知县，累擢为江宁知府。四十四年，圣祖南巡时，总督阿山欲加赋为供应之用，鹏年力持不可而止。事后，被借故诬劾下狱，江宁人为之罢市，终仍夺官。后再起为苏州知府，官至河道总督，卒于任。卒谥恪勤。有《道荣堂文集》、《喝月词》、《历仕政略》、《河工条约》等。